stališčem Sveta o sprejetju uredbe Evropskega parlamenta in Sveta o spremembi Uredbe Sveta (ES) št. 207/2009 z dne 26. februarja 2009 o blagovni znamki Skupnosti, o spremembi Uredbe Komisije (ES) št. 2868/95 za izvedbo Uredbe Sveta (ES) št. 40/94 o znamki Skupnosti ter o razveljavitvi Uredbe Komisije (ES) št. 2869/95 o pristojbinah, ki se plačujejo Uradu za harmonizacijo notranjega trga (blagovne znamke in modeli)

2013/0088 (COD)

SPOROČILO KOMISIJE

EVROPSKEMU PARLAMENTU



v skladu s členom 294(6) Pogodbe o delovanju Evropske unije



v zvezi s

stališčem Sveta o sprejetju uredbe Evropskega parlamenta in Sveta o spremembi Uredbe Sveta (ES) št. 207/2009 z dne 26. februarja 2009 o blagovni znamki Skupnosti, o spremembi Uredbe Komisije (ES) št. 2868/95 za izvedbo Uredbe Sveta (ES) št. 40/94 o znamki Skupnosti ter o razveljavitvi Uredbe Komisije (ES) št. 2869/95 o pristojbinah, ki se plačujejo Uradu za harmonizacijo notranjega trga (blagovne znamke in modeli)

(Besedilo velja za EGP)

1.Ozadje

Datum predložitve predloga Evropskemu parlamentu in Svetu

(dokument COM(2013) 0161 final – 2013/0088 COD): 27. marec 2013 Datum mnenja Evropskega ekonomsko-socialnega odbora: 11. julij 2013 Datum mnenja Evropskega nadzornika za varstvo podatkov: 4. februar 2014 Datum stališča Evropskega parlamenta, prva obravnava: 25. februar 2014 Datum sprejetja stališča Sveta: 10. november 2015

2.Cilj predloga Komisije

Glavni skupni cilj predloga Komisije za uredbo Evropskega parlamenta in Sveta o spremembi Uredbe Sveta (ES) št. 207/2009 o blagovni znamki Skupnosti, o spremembi Uredbe Komisije (ES) št. 2868/95 za izvedbo Uredbe Sveta (ES) št. 40/94 o znamki Skupnosti ter o razveljavitvi Uredbe Komisije (ES) št. 2869/95 o pristojbinah, ki se plačujejo Uradu za harmonizacijo notranjega trga (blagovne znamke in modeli) (COM(2013) 0161 final – 2013/0088 (COD)) (predlog uredbe) in vzporednega predloga za prenovitev direktive, ki prihajata v svežnju, je spodbujati inovacije in rast s povečanjem dostopnosti, učinkovitosti in uspešnosti sistemov blagovnih znamk po Evropi za podjetja, kar naj bi dosegli z nižjimi stroški in manj zapletenimi postopki, hitrejšo obravnavo, večjo pravno varnostjo in boljšo zaščito pred ponarejanjem.

Cilji predloga uredbe so predvsem:

–poenostavitev postopkov za prijavo in registracijo blagovne znamke EU;

–posodobitev in izboljšanje veljavnih določb, in sicer s spremembami zastarelih določb, povečanjem pravne varnosti s pojasnitvijo določb in odpravo dvoumnosti.

–vzpostavitev ustreznega okvira za sodelovanje UUNT in nacionalnih uradov za spodbujanje približevanja praks in razvoj skupnih orodij;

–posodobitev upravljanja UUNT;

–prilagoditev Uredbe 207/2009 glede na Lizbonsko pogodbo;

–reševanje ključnih vprašanj, ki se nanašajo na finančno ravnovesje sistema blagovnih znamk EU.

3.Pripombe k stališču Sveta

3.1Splošne pripombe

Stališče Sveta odraža začasni politični dogovor, dosežen s Svetom, Odborom za pravne zadeve Evropskega parlamenta (JURI) in Komisije na neformalnih tristranskih razpravah 21. aprila 2015. Ta politični dogovor je Svet potrdil 13. julija 2015. Sprejetje stališča Sveta v prvi obravnavi in glasovanje na plenarnem zasedanju v Evropskem parlamentu sredi decembra 2015 bi morala privesti do končnega sprejetja besedila v drugi obravnavi. Kljub zaskrbljenosti v zvezi z nekaterimi proračunskimi vidiki kompromisa, ki so obravnavani v priloženem izkazu, Komisija podpira kompromis, ki bo izboljšal obstoječo situacijo, zlasti v smislu prava blagovnih znamk.

3.2Pripombe k spremembam, ki jih je sprejel Evropski parlament